ఆర్థిక మంత్రి జైట్లీ బడ్జెట్ గొప్ప ఉత్తేజపూరితంగా లేదు. అలాగని పూర్తి చప్పగా కూడా లేదు. ప్రభుత్వం అట్టహాసంగా అమలు చేసిన పెద్ద నోట్ల రద్దు ప్రభావం, దాని వల్ల ఆర్థిక రంగానికి, ప్రభుత్వానికి కలిగిన లాభం వివరాలు బడ్జెట్లో ఎక్కడా లేవు. ఆదాయం పన్నులో 12 వేల రూపాయల స్వల్ప ఊరట కల్పించారు. ఎలాగూ జిఎస్టి వస్తోంది కదా అని పరోక్ష పన్నులను పెద్దగా తాకలేదు. చిన్న, మధ్యతరహా సంస్థలకు కార్పొరేట్ టాక్స్ను 25 శాతానికి తగ్గించడం వల్ల ఈ రంగంలోని సంస్థలు లాభపడతాయి. రియల్ ఎస్టేట్ జాయింట్ డెవల్పమెంట్ ఒప్పందాలకు సంబంధించి బడ్జెట్లో ప్రకటించిన వెసులుబాట్లు రియల్టీ రంగానికి సానుకూలమని చెప్పవచ్చు. ఇకపై ప్రాజెక్టు పూర్తయిన తర్వాతనే లాండ్ ఓనర్ పన్ను చెల్లించాల్సి ఉంటుంది. గతంలో జాయింట్ డెవల్పమెంట్ అగ్రిమెంట్తోనే పన్ను కట్టాల్సి వచ్చేది. దీనివల్ల లిటిగేషన్లు పెరిగేవి. దీర్ఘకాలిక క్యాపిటల్ గెయిన్స్ను 3 నుంచి 2 సంవత్సరాలకు తగ్గించడం కూడా ఈ రంగంలోని ఇన్వెస్టర్లు, డెవలపర్స్కు ఊరట. ఆంధ్రప్రదేశ్ కొత్త రాజధానికి సంబంధించి క్యాపిటల్ గెయిన్స్ రాయితీ ఆహ్వానించదగింది. అమరావతిలో లాండ్ పూలింగ్ ఓనర్షిప్ సర్టిఫికెట్ ఉన్నవారు, తమ స్థలాన్ని సర్టిఫికెట్ లభించిన రెండు ఆర్థిక సంవత్సరాల లోపు విక్రయిస్తే క్యాపిటల్ గెయిన్స్ పన్నుకట్టాల్సిన అవసరం లేదు. అయితే 2014 జూన్ 2నాటికి స్థల యజమానులుగా ఉన్నవారికి మాత్రమే ఈ రాయితీ వర్తిస్తుంది. ఇది మంచి నిర్ణయం. రూ.3 లక్షలకు పైబడిన నగదులావాదేవీలను నిరుత్సాహపరిచేందుకు తీసుకున్న చర్య కూడా ఆహ్వానించదగింది. ఆర్థిక మంత్రి ప్రకటించిన ప్రకారం, 3 లక్షల రూపాయల పైబడి నగదు లావాదేవీల జరిగిన సందర్భాల్లో నగదు తీసుకున్న వ్యక్తి శిక్షార్హులవుతారు. భారీ ఎత్తున జరిమానాలు చెల్లించాల్సి ఉంటుంది. వ్యాపార చెల్లింపులకు సంబంధించి కూడా ఇప్పటి వరకు రూ.20 వేల వరకు నగదు చెల్లింపులను అనుమతిస్తుండగా ఈ మొత్తాన్ని ఇప్పుడు రూ.10 వేలకు తగ్గించారు. స్థూలంగా చూస్తే బడ్జెట్లో అదిరిపోయే ప్రతిపాదనలు ఏమీ లేవు. ఆర్థిక రంగానికి అవసరమైన ఉద్దీపన ప్రస్తుత బడ్జెట్ ప్రతిపాదనల వల్ల లభిస్తుందా అన్నది అనుమానమే.
aardhika mantri jaitley budget goppa uttejapuuritamgaa ledu. alaagani puurti chappaga kuudaa ledu. prabhutvam attahaasamgaa amalu chesina pedda notla raddu prabhaavam, daani valla aardhika rangaaniki, prabhutvaaniki kaligina laabham vivaraalu badjetlo ekkada levu. aadaayam pannulo 12 vela roopaayala swalpa oorata kalpinchaaru. elaaguu jst vastondi kada ani paroksha pannulanu peddagaa taakaledu. chinna, madhyataraha samsthalaku carporate taxnu 25 saataaniki tagginchadam valla ee rangamlooni samsthalu laabhapadataayi. riyal estate jaint devalpament oppandaalaku sambandhinchi badjetlo prakatinchina vesulubaatlu realty rangaaniki saanukuulamani cheppavachhu. ikapai praajektu puurtayina tarvatane land onar pannu chellinchaalsi untundi. gatamlo jaint devalpament agrimenttone pannu kattalsi vachedi. deenivalla litigationlu perigevi. deerghakaalika capital geyinsnu 3 nunchi 2 samvatsaraalaku tagginchadam kuudaa ee rangamlooni investerlu, devalaparsku oorata. andhrapradesh kotta rajadhaniki sambandhinchi capital gains raayitii aahvaaninchadagindi. amaravatilo land pooling onarship certificate unnavaaru, tama sthalaanni certificate labhinchina rendu aardhika samvatsaraala lopu vikrayiste capital gains pannukattaalsina avasaram ledu. ayithe 2014 joon 2naatiki sthala yajamaanulugaa unnavaariki matrame ee raayitii vartistundi. idhi manchi nirnayam. roo.3 lakshalaku paibadina nagadulaavaadeevilanu nirutsaahaparichenduku teesukunna charya kuudaa aahvaaninchadagindi. aardhika mantri prakatinchina prakaaram, 3 lakshala roopaayala paibadi nagadu lavadevila jarigina sandarbhaallo nagadu teesukunna vyakti shikshaarhulavutaaru. bhari ettuna jarimaanaalu chellinchaalsi untundi. vyapara chellimpulaku sambandhinchi kuudaa ippati varaku roo.20 vela varaku nagadu chellimpulanu anumatistundagaa ee mottaanni ippudu roo.10 velaku tagginchaaru. sthoolamgaa chuste badjetlo adiripoye pratipaadanalu emi levu. aardhika rangaaniki avasaramaina uddeepana prastuta budget pratipaadanala valla labhistunda annadi anumaname.